Sopimus suorien kansainvälisten rautatietariffien käyttöön ottamisesta



Virallinen lehti nro 009 , 19/04/1955 s. 0701 - 0713

Suomenk. erityispainos Alue 7 Nide 1 s. 0003

Ruotsink. erityispainos Alue 7 Nide 1 s. 0003

Tanskank. erityispainos: Sarja I Alue 1952-1958 s. 0025

Englannink. erityispainos: Sarja I Alue 1952-1958 s. 0025

Espanjank. erityispainos: Luku 07 Nide 1 s. 0003

Portugalink. erityispainos: Luku 07 Nide 1 s. 0003



SOPIMUS suorien kansainvälisten rautatietariffien käyttöön ottamisesta NEUVOSTOSSA KOKOONTUNEET EUROOPAN HIILI- JA TERÄSYHTEISÖN JÄSENVALTIOIDEN HALLITUSTEN EDUSTAJAT, jotka ottavat huomioon 18 päivänä huhtikuuta 1951 tehdyn Euroopan hiili- ja teräsyhteisön perustamissopimuksen, jäljempänä «perustamissopimuksen», 70 artiklan määräykset, ja noudattavat suorien kansainvälisten tariffien vahvistamista koskevista siirtymämääräyksistä tehdyn sopimuksen, jäljempänä «sopimuksen», 10 artiklan toisen kohdan ja kolmannen kohdan toisen alakohdan määräyksiä, OVAT SOPINEET SEURAAVAA: I OSASTO Määritelmät 1 artikla Tässä sopimuksessa tarkoitetaan: «Korkealla viranomaisella» P Euroopan hiili- ja teräsyhteisön korkeaa viranomaista; «Neuvostolla» P Euroopan hiili- ja teräsyhteisön erityisministerineuvostoa; «Hiilellä ja teräksellä» P perustamissopimuksen liitteessä I ja III nimettyjä tuotteita, «Rautateillä» P rautatieviranomaisia, jotka käyttävät päärataverkkoa jollakin perustamissopimuksen 79 artiklan ensimmäisessä kohdassa tarkoitetuista alueista, sekä näiden rautatieviranomaisten tariffeihin osallistuvia rautatieviranomaisia. «Yleisillä sisäisillä tariffeilla» P sisäisiä tariffeja, joita sovelletaan samalla tavalla kaikkiin samanlaisiin käyttäjiin jollakin perustamissopimuksen 79 artiklan ensimmäisessä kohdassa tarkoitetuista alueista; «Suorilla kansainvälisillä tariffeilla» P perustamissopimuksen 79 artiklan ensimmäisessä kohdassa tarkoitettujen alueiden välisiin, yhtenäisellä kuljetussopimuksella tapahtuviin hiilen ja teräksen kuljetuksiin sovellettavia ja julkaistuja maksuja ja ehtoja; «Kauttakulkupaikalla» P tavaran kansainvälisestä rautatiekuljetuksesta tehdyn sopimuksen 10 artiklan mukaisesti määritettyä rajanylityskohtaa; «Koko kuljetusmatkalla» P kuljetusta lähetyspaikasta yhtenäisessä kuljetussopimuksessa ilmoitettuun määräpaikkaan yhden tai useamman kauttakulkupaikan kautta; «Kuljetusosuudella» P lähettäjämaan, kauttakulkumaan tai määrämaan alueelle sijoittuvaa kuljetusmatkan osaa; «Osavälimatkalla» P asianomaisen rautatien sisäisessä liikenteessä voimassa olevien sääntöjen mukaisesti laskettua kuljetusosuuden pituutta; «Kokonaisvälimatkalla» P osavälimatkojen summaa; «Terminaalimaksulla» P tonnihintaa, joka saadaan laskemalla yksikkörahti 0 kilometrin kuljetusmatkalle vähentämällä vähimmäiskuljetusmatkan rahti ja vähimmäisrahti; «Kuljetusmatkarahdilla» P kuljetusmaksua, josta on vähennetty vastaava terminaalimaksu; «Alenevuudella» P kuljetusmatkarahdin pienenemistä tonnikilometriä kohden välimatkan pidentyessä; «Kuljetusmatkan perusrahdilla» P kuljetusmatkarahtia tonnikilometriä kohden siihen välimatkaan asti, josta alenevuus alkaa vaikuttaa; «Alenevuuskertoimella» P osamäärää, joka saadaan jakamalla kuljetusmatkan perusrahdilla tonnikilometriä kohden tietyltä välimatkalta perittävä kuljetusmatkarahti. II OSASTO Yleiset määräykset 2 artikla Niitä suoria kansainvälisiä tariffeja, joita tämä sopimus koskee, sovelletaan kaikilla yhteisön sisäisillä hiilen ja teräksen kuljetusyhteyksillä, lukuun ottamatta tämän sopimuksen liitteessä I määrättyjä erityistapauksia, joita varten annetaan erityismääräykset. Yksityiskohtainen kuvaus tuotteista, joihin suoria kansainvälisiä tariffeja sovelletaan, annetaan kuljetuksen tarpeisiin mukautetussa yhdenmukaisessa tavaranimikkeistössä. 3 artikla Jäsenvaltioiden hallitukset sitoutuvat, toimien yhteistyössä korkean viranomaisen kanssa ja sen avustuksella, etsimään yhdessä ratkaisuja hiilen ja teräksen kansainvälisen liikenteen kuljetuskustannuksiin vaikuttavien erityisten rasitteiden vähentämiseksi tavoitteenaan niiden poistaminen kokonaan. III OSASTO Tariffien laatimista koskevat säännöt 4 artikla Suoran kansainvälisen tariffin mukainen rahti muodostuu terminaalimaksun ja kuljetusmatkarahdin yhteissummasta. Terminaalimaksu muodostuu lähetysmaan sisäisen tariffin mukaisesta, tämän maan rautatien hyväksi perittävän terminaalimaksun puolikkaan sekä määrämaan sisäisen tariffin mukaisesta, tämän maan rautatien hyväksi perittävän terminaalimaksun puolikkaan yhteissummasta. Kauttakulkumaiden rautatiet eivät peri terminaalimaksua. Kuljetusmatkarahti muodostuu kuljetukseen osallistuvien rautateiden kuljetusosuusrahtien yhteissummasta; kunkin rautatien kuljetusosuuden rahti saadaan kertomalla kyseisen rautatien kuljetusmatkan perusrahti tämän rautatien osavälimatkalla ja 6 P10 artiklan määräysten mukaisella alenevuuskertoimella. 5 artikla Poiketen 4 artiklan määräyksistä rautatiet voivat 11 artiklassa polttoaineille ja malmeille sekä rautaromulle ja terästeollisuustuotteille vahvistettujen, yhden vuoden pituisten aloitusjaksojen ajan periä seuraavat terminaalimaksut: P lähettäjä- ja määrämaan rautatien osalta kummaltakin kaksi kolmasosaa terminaalimaksusta; P kunkin kauttakulkumaan rautatien osalta yksi kolmasosa terminaalimaksusta. IV OSASTO Alenevuuskertoimet 6 artikla Jäsenvaltioiden hallitukset katsovat, että alenevuuskerrointen tutkiminen kuuluu niihin tutkimuksiin, jotka sisältyvät sopimuksen 10 artiklan kolmannen kohdan perusteella asiantuntijakomitean vastuualueeseen. 7 artikla Alenevuutta sovelletaan 10 päivään helmikuuta 1957 asti 8 P10 artiklan määräysten mukaisesti. Jos 6 artiklassa määrätyn tutkimuksen perusteella ei kyseiseen määräpäivään mennessä ole tehty sopimusta, 8 P10 artiklan määräykset pysyvät voimassa, kunnes mainittu sopimus on tehty. Jos jonkin jäsenvaltion hallitus pitää välttämättömänä ennen edellä määrättyjen määräaikojen päättymistä tehdä muutoksia liitteessä II ilmoitettuihin alenevuuskertoimiin, sen on ensin ilmoitettava asiasta korkealle viranomaiselle; muille hallituksille annetaan korkean viranomaisen harkinnan mukaan mahdollisuus ottaa kantaa asiaan, ja asianomaisen hallituksen on pyrittävä ottamaan mahdollisimman laajasti huomioon muiden hallitusten mahdollisesti esittämät huomiot. Edellä esitetyt määräykset eivät rajoita perustamissopimuksen 70 artiklan määräysten soveltamista. 8 artikla Yleisten sisäisten tariffien sekä suorien kansainvälisten tariffien mukaisten kuljetusmatkarahtien laatimiseksi tämän sopimuksen liitteessä II olevassa 1 kohdassa esitettyjä, kokonaisvälimatkaa vastaavia alenevuuskertoimia käytetään kuljetuksissa, joiden kokonaisvälimatka on enintään 250 kilometriä polttoaineiden, malmien ja rautaromun osalta ja enintään 200 kilometriä muiden tuotteiden osalta. 9 artikla Niille polttoaine-, malmi- ja rautaromukuljetuksille, joiden kokonaisvälimatka on enemmän kuin 250 kilometriä, ja niille muiden tuotteiden kuljetuksille, joiden kokonaisvälimatka on enemmän kuin 200 kilometriä, kunkin jäsenvaltion hallituksen on vahvistettava yleisten sisäisten tariffiensa mukaiset alenevuuskertoimet, joiden on kuitenkin pysyttävä tämän sopimuksen liitteessä II olevassa 2 kohdassa esitettyjen ala- ja ylärajojen sisällä. Alenevuuskertoimet on laskettava yhteisön sisällä olevaan enimmäiskuljetusmatkaan asti ja ne on ilmoitettava korkealle viranomaiselle sekä jäsenvaltioiden hallituksille. 10 artikla Niille polttoaine-, malmi- ja rautaromukuljetuksille, joiden kokonaisvälimatka on enemmän kuin 250 kilometriä, ja niille muiden tuotteiden kuljetuksille, joiden kokonaisvälimatka on enemmän kuin 200 kilometriä, muodostetaan suorien kansainvälisten tariffien mukaiset kuljetusmatkarahdit soveltamalla jokaiseen kuljetusosuusrahtiin kunkin maan sisäistä kokonaisvälimatkaa vastaavaa alenevuuskerrointa. Jos tämä kerroin kuitenkin on pienempi kuin tämän sopimuksen liitteessä II olevassa 3 kohdassa vahvistettu vähimmäiskerroin, sovelletaan tätä kerrointa edellyttäen, ettei kuljetusosuusrahti missään tapauksessa ole suurempi kuin sisäinen kuljetusmatkarahti osavälimatkan pituisella matkalla. V OSASTO Tariffien voimaantulo 11 artikla Suorat kansainväliset tariffit tulevat voimaan korkean viranomaisen vahvistamina määräpäivinä seuraavasti: 1 päivänä toukokuuta 1955: P tämän sopimuksen 5 artiklan määräysten mukaiset polttoaineita ja malmeja koskevat suorat kansainväliset tariffit; 1 päivänä toukokuuta 1956: P tämän sopimuksen 5 artiklan määräysten mukaiset terästeollisuustuotteita ja rautaromua koskevat suorat kansainväliset tariffit, P tämän sopimuksen 4 artiklan määräysten mukaiset polttoaineita ja malmeja koskevat suorat kansainväliset tariffit; 1 päivänä toukokuuta 1957: P tämän sopimuksen 4 artiklan määräysten mukaiset terästeollisuustuotteita ja rautaromua koskevat suorat kansainväliset tariffit. VI OSASTO Erinäiset säännökset 12 artikla Tämän sopimuksen mukaisesti julkaistuihin suoriin kansainvälisiin tariffeihin perustuvat rautateiden ja rautateiden käyttäjien oikeudet on säännetty perustamissopimuksen 79 artiklan ensimmäisessä kohdassa tarkoitetuilla alueilla voimassa olevissa, tavaran kansainvälistä rautatiekuljetusta sääntelevissä määräyksissä. Erityisesti sisäiseen liikenteeseen sovellettavien tariffien muutoksista johtuvat muutokset suoriin kansainvälisiin tariffeihin tulevat voimaan edellä alakohdassa tarkoitettujen määräysten mukaisesti. 13 artikla Suorat kansainväliset tariffit julkaistaan perustamissopimuksen 79 artiklan ensimmäisessä alakohdassa tarkoitetuilla alueilla voimassa olevien määräysten mukaisesti, ja niiden perusteella on voitava laskea rahdit kaikilta niiltä yhteisön asemilta kaikille niille yhteisön asemille, jotka on avattu hiili- ja teräsliikenteelle. Tariffeissa on niillä yhteyksillä, joilla liikenne on säännöllistä ja tiheää, oltava: P koko kuljetusmatkan rahti, tai P niiden kuljetusosuuksien osarahdit, joiden yhteissummasta muodostuu rahti päästä päähän. 14 artikla Tämän sopimuksen määräykset eivät rajoita sopimuksen 10 artiklan kolmen viimeisen alakohdan soveltamista. VII OSASTO Kauttakulkuliikenne kolmansien valtioiden alueiden kautta 15 artikla Neuvostossa kokoontuneet jäsenvaltioiden hallitusten edustajat laativat yhteisellä sopimuksella säännöt, joiden mukaisesti käydään sopimuksen 10 artiklan toisessa kohdassa tarkoitetut neuvottelut suorien kansainvälisten tariffien muodostamiseksi perustamissopimuksen 79 artiklan ensimmäisessä kohdassa tarkoitettujen alueiden välille, kolmansien valtioiden alueiden kautta tapahtuville kuljetuksille. VIII OSASTO Erimielisyyksien ratkaiseminen 16 artikla Euroopan hiili- ja teräsyhteisön tuomioistuin on perustamissopimuksen 89 artiklassa vahvistetuin edellytyksin toimivaltainen ratkaisemaan jäsenvaltioiden väliset erimielisyydet tämän sopimuksen tulkinnasta tai soveltamisesta. IX OSASTO Suoja- ja tarkistuslausekkeet 17 artikla Jos odottamattomat vaikeudet, taloudellisten tai teknisten olosuhteiden perinpohjainen muuttuminen tai perustavaa laatua olevat ja jatkuvat markkinahäiriöt häiritsevät korkean viranomaisen tai jonkin jäsenvaltion hallituksen mielestä vakavasti tämän sopimuksen soveltamista, jäsenvaltioiden hallitusten ja korkean viranomaisen edustajat kokoontuvat neuvostossa tutkiakseen tilanteen kannalta asianmukaisia toimenpiteitä. Tämän sopimuksen voimaantulosta alkavan neljän vuoden pituisen määräajan päätyttyä kutsutaan jäsenvaltioiden hallitusten edustajat jonkin jäsenvaltion hallituksen edustajan tai korkean viranomaisen pyynnöstä neuvostossa pidettävään kokoukseen tarkastelemaan tähän sopimukseen tehtävien muutosten tarpeellisuutta. X OSASTO Loppumääräykset 18 artikla Jäsenvaltioiden hallitusten edustajat tunnustavat tehneensä tällä sopimuksella ainoastaan sellaisia sitoumuksia, jotka ovat perustamissopimuksen ja sopimuksen mukaisia ja joiden tavoitteena on niiden täytäntöön paneminen. 19 artikla Tämän sopimuksen teksti, joka on merkitty neuvoston kokouksesta tehtyyn pöytäkirjaan, julkaistaan Euroopan yhteisön virallisessa lehdessä. Tämä sopimus tulee voimaan kymmenentenä päivänä sen jälkeen, kun se on julkaistu. LIITE I suorien kansainvälisten rautatietariffien vahvistamisesta 21 päivänä maaliskuuta 1955 tehtyyn sopimukseen ERITYISMÄÄRÄYKSET tämän sopimuksen 2 artiklan soveltamiseksi Tämän sopimuksen 2 artiklan ensimmäisen kohdan määräysten soveltamiseksi jäljempänä nimettyjä yhteyksiä koskevat rahdit on vahvistettava seuraavien erityismääräysten mukaisesti: A Terästeollisuuden tuotteiden kuljetukset Alankomaiden sisäisessä liikenteessä yli 150 kilometrin välimatkoilla Poiketen siitä, mitä tämän sopimuksen 8 artiklassa ja 9 artiklan ensimmäisessä alakohdassa määrätään, Alankomaiden sisäisessä liikenteessä yli 150 kilometrin välimatkoilla tapahtuvien terästeollisuustuotteiden kuljetuksiin sovelletaan taulukossa ilmoitettuja alenevuuskertoimia. >TAULUKON PAIKKA> Näitä alenevuuskertoimia ei sovelleta kansainväliseen liikenteeseen. Alankomaiden kuljetusosuusrahdit eivät kansainvälisessä liikenteessä voi olla suurempia kuin tämän osavälimatkan pituiselta matkalta näiden alenevuuskerrointen mukaisesti perityt sisäiset kuljetusmatkarahdit. B Koksin kuljetukset Ranskasta Italiaan ja päinvastaiseen suuntaan Poiketen tämän sopimuksen 10 artiklan määräyksistä, Ranskasta Italiaan ja päinvastaiseen suuntaan kuljetettuun koksiin sovelletaan kunkin kuljetusosuuden rahtiin sisäistä, osavälimatkan mukaista alenevuuskerrointa; Lisäksi Ranskan kuljetusosuuden osalta ei suoran kansainvälisen tariffin kanssa sovelleta kokojunakuljetuksia koskevaa tariffia N:o 103, kunnes asia ratkaistaan yhdenmukaistamisen myötä. C Polttoaineiden ja terästeollisuuden tuotteiden kuljetukset Belgiasta ja Alankomaista Pohjois-Saksaan Asianomaisten jäsenvaltioiden hallitusten edustajista ja korkean viranomaisen edustajista koostuvat erityiskomiteat kokoontuvat 1 päivän tammikuuta 1956 ja 31 päivän maaliskuuta 1956 välisenä aikana tutkiakseen, onko aiheellista, jotta vältettäisiin yhteismarkkinoiden häiriöt tarpeen mukaan, antaa erityismääräykset seuraavissa tapauksissa 1 päivänä toukokuuta 1956: a) polttoaineiden kuljetukset Pohjois-Saksaan Enschede-Gronaun ja siitä pohjoiseen sijaitsevien kauttakulkupaikkojen kautta; b) polttoaineiden kuljetukset Belgiasta Pohjois-Saksaan Alankomaiden ja edellä nimettyjen kauttakulkupaikkojen kautta; c) terästeollisuustuotteiden kuljetukset Alankomaista Pohjois-Saksaan edellä nimettyjen kauttakulkupaikkojen kautta; d) terästeollisuustuotteiden kuljetukset Belgiasta Pohjois-Saksaan Alankomaiden ja samojen kauttakulkupaikkojen kautta. Komiteat voidaan kutsua koolle myös ennen 1 päivää tammikuuta 1956 jonkin jäsenensä pyynnöstä, jos tämän mielestä yhteismarkkinoilla esiintyy Belgian ja Alankomaiden alenevuuskerrointen muutoksista tai muista syistä johtuvia häiriöitä. LIITE II suorien kansainvälisten rautatietariffien vahvistamisesta 21 päivänä maaliskuuta 1955 tehtyyn sopimukseen sopimuksen 8, 9 ja 10 artiklassa määrätyt ALENEVUUSKERTOIMET 1) 8 artikla: 1) Tiettyyn välimatkaan asti sovellettavat yhtenäiset alenevuuskertoimet: 1) P 250 kilometriin asti: Polttoaineet ... asteikko I Malmit ... asteikko I Rautaromu ... asteikko II 1) P 200 kilometriin asti: Raakarauta ja raakateräs ... asteikko II Puolivalmisteet/Erityistuotteet ... asteikko III Valmiit tuotteet ... asteikko IV 2) 9 artikla: 1) P Kunkin maan sisäisten alenevuuskerrointen ala- ja ylärajat: >TAULUKON PAIKKA> 3) 10 artikla: 3) Kuljetusosuusrahtiin sovellettavat vähimmäiskertoimet: 3) Polttoaineet, malmit ... 0,70 3) Rautaromu, raakarauta ja raakateräs ... 0,75 3) Puolivalmisteet/Erityistuotteet ... 0,80 3) Valmiit tuotteet ... 0,85 >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA>